 Habkasta ood ka dooratid hababka hore lagu soo sheegay si aad u heshid goaan loo dhan yahay, ka digtoonow inaad soo hordhigtid dadka aad madaxda u tahay arrin aad goaan ka gaadhay, adigoo u ekaysiinayaa inay goaanka iyagu gaareen, maxaa yeelaya taasi waa khayaano aan qar- soonayn haddii aad sidaa ku kacdid uma baahnid, dad kaa la qayb gala goaanka ee waxaad u baahan tahay dad kuu rixiya oo ku yiraahda waana kugu waafaqsan nahay rayigaaga waxaana jira agaasimayaal habkaa isticmaala, markay ka hortimaado mushkilo intay goaamiyaan waxay rabaan inay falaan ayey u yeeraan dhawr qof oo ka mid ah madaxda ay ku kalsoon yihiin markaasay la socodsiiyaan goaankooda, markay isku hubsadaan inay oggolaadeen ayey isugu yeeraan fadhigooda waxay soo dhex dhigaan arrintii sidii wax aan goaan laga gaarin oo kale, markaa waxay soo jeedinayaan goaankii hore loo gaaray mid ka mid ah kuwii ogoolaaday mid kalana waa ku raacayaa markay intoodii mid mid isugu raacaan ayey dadkii kale ku dayanayaan sidaasaa goaankii loo wada oggolaanayaa. 